1. pielikums
pie Apspriedes ziņojuma
atklātā konkursā “Informācijas sistēmas Tvaiks 2.0 pilnveidošana un uzturēšana”


SIA “Corporate Systems”, SIA “Helmes Latvia”, SIA “ASSISTENTIS” un SIA “RGP”
KOMENTĀRI
apspriedei par plānoto atklāto konkursu
“Informācijas sistēmas Tvaiks 2.0 pilnveidošana un uzturēšana” un

KOMISIJAS ATBILDES

I KVALIFIKĀCIJAS PRASĪBAS UN IESNIEDZAMIE DOKUMENTI 

	Nr. p.k.
	Ieinteresēto piegādātāju komentāri
	Komisijas atbilde

	1. 	 
	SIA “ASSISTENTIS”

	1.1.
	Pasūtītāja prasība:

“1.1.  Pretendenta vidējais gada finanšu apgrozījums ne vairāk kā trīs iepriekšējo finanšu gadu laikā ir vismaz 500 000,00 EUR  (piecsimt tūkstoši euro) apmērā.
Ja pretendents reģistrēts vēlāk, nekā trīs gadus iepriekš, tas pierāda atbilstību par faktiski nostrādāto laika periodu.

Ierosinājums un pamatojums:

Noteikt vidējo gada finanšu apgrozījumu 250 000,00 EUR, lai nodrošinātu plašāku dalībnieku loku.

	Iepirkuma komisija nolēma, aizstāt 1.1.punktā norādīto summu: “500 000 EUR” ar jaunu summu “250 000 EUR”.




	1.2.
	Pasūtītāja prasība:

“2.2. Pretendents līguma izpildē iesaistīs šādus speciālistus, kuri kvalifikācijai nepieciešamo pieredzi guvuši iepriekšējo trīs gadu laikā un 2025. gadā līdz piedāvājumu iesniegšanas brīdim: [..] pieredze vismaz viena informācijas tehnoloģiju projekta vadībā, kura finanšu apjoms ir vismaz 500 000 EUR (piecsimt  tūkstoši euro) un kura ietvaros izstrādātā vai pilnveidotā informācijas sistēma vai tās daļa ir ieviesta ekspluatācijā; [..]Sistēmu arhitekts [..]Sistēmu analītiķis [..]Vadošais programmētājs [..]Programmētājs [..]Informācijas sistēmu drošības eksperts [..]Lietojamības eksperts (UI/UX) [..]Sistēmas testētājs [..]”.

Ierosinājums un pamatojums:

Samazināt projekta summas prasības līdz 250 000,00 EUR, lai nodrošinātu plašāku dalībnieku loku un kritiski izvērtēt vai tik tiešām šim projektam ir nepieciešami 8 dažādi speciālisti (šis ir nosacīti neliels projekts, pat e-veselības sistēmu iepirkumā nebija tik daudz prasību). Pietiktu ar projekta vadītāju, Programmētājiem, Analītiķi.

	Iepirkuma komisija nolēma, aizstāt 2.2.punktā norādīto summu: “500 000 EUR” ar jaunu summu “250 000 EUR” un svītrot sekojošus speciālistus: “Informācijas sistēmu drošības eksperts” un “Lietojamības eksperts (UI/UX)”.

	1.3. 
	Pasūtītāja prasība:

“3. Katrs no speciālistiem, kas norādīti kvalifikācijas prasību iepriekšējos punktos, līguma izpildes gaitā var piedalīties ne vairāk kā vienā lomā.”.

Ierosinājums un pamatojums:

Dot iespēju vienai personai ieņemt divas lomas.

	Iepirkuma komisija pieņem zināšanai.

	1.4.
	Ierosinājums un pamatojums:

Saistībā ar tehnisko specifikāciju rekomendētu pakāpeniski pāriet uz Laravel vai līdzīgu PHP izstrādes “framework” –  būs vieglāk uzturēt, atrast programmētājus.
	Iepirkuma komisija pieņem zināšanai.






II TEHNISKĀ SPECIFIKĀCIJA 

	Nr. p.k.
	Ieinteresēto piegādātāju komentāri
	Komisijas atbilde

	1. 	 
	SIA “Corporate Systems”

	1.1.
	Pretendents lūdz precizēt, kāds PHP ietvars tiek izmantots sistēmas backend izstrādē, ņemot vērā prasību par PHP izmantošanu Docker konteinerī?
	Tiek izmantots yii PHP framwork.

	1.2.
	Papildus lūdzam skaidrot, kā ir realizēts frontend – vai tiek izmantots konkrēts JavaScript ietvars (piemēram, React, Vue.js, Angular), vai arī tiek veidota klasiskā server-side renderēšana PHP ietvarā?
	Tiek veidota klasiskā server-side renderēšana PHP ietvarā.

	1.3.
	Pretendents lūdz precizēt, vai sistēmas datu bāze ir konteinerizēta, vai tā tiek izvietota kā atsevišķs tradicionāls serviss un nodalīts uz atsevišķa servera?
	Sistēmas datu bāze ir izvietota atsevišķi uz nodalīta virtuālā servera.

	1.4.
	Pretendents lūdz precizēt, vai Qlik atskaišu risinājumā ir veiktas pielāgotas (custom) izmaiņas, vai tiek izmantotas standarta rīka iespējas. Lūdzu arī norādīt, vai ir pieejama sistēmas integrācijas dokumentācija, kas apraksta, kā Qlik izmanto lietojumprogrammatūras Tvaiks2 datus atskaišu sagatavošanai, un kā šis risinājums ir pielāgots biznesa vajadzībām.
	Qlik sistēma nav pielāgota, bet tiek izmantota standarta rīka iespējas. Qlik sistēma izmanto Tvaiks datus, lai veidotu nepieciešamās atskaites,  kuru izveide ir īstenota  specifiski Pasūtītāja vajadzībām.

	1.5.
	Pretendents lūdz precizēt, vai Pasūtītājam ir pieejams audita ziņojums par esošo sistēmas veiktspēju un tās rādītājiem, pret kuriem varēs tikt veikti salīdzinājumi, lai nodrošinātu atbilstību prasībai PLNV03, kas paredz, ka līguma izpildes gaitā Sistēmas esošais veiktspējas un drošības līmenis netiek pazemināts, ja vien citādas iespējas nav atsevišķi atrunātas līgumā par konkrētā izmaiņu pieprasījuma realizāciju.
	Pasūtītājam ir pieejams veiktspējas ziņojums. Intereses gadījumā ar attiecīgo  ziņojumu  ir  iespējams iepazīties  klātienē  pie pasūtītāja.  Pasūtītājs izsludinot iepirkuma procedūru, ņems vērā, ka noteikti dokumenti ir uzskatāmi  par ierobežotas pieejamības informāciju un  nodrošinās iespēju ieinteresētajiem  pretendentiem ar tiem iepazīties,  iepriekš  piesakoties pie pasūtītāja.

	1.6.
	Pretendents lūdz precizēt, vai Pasūtītāja rīcībā ir pieejama sistēmas atjaunošanas dokumentācija, kas ietver konkrētus soļus Sistēmas darbības un datu integritātes atjaunošanai, kā noteikts prasībā UZT03. Lūdzu arī norādīt, ar kādu rīku šobrīd tiek veikts sistēmas monitorings, lai savlaicīgi atpazītu un novērstu Sistēmas darbības traucējumus.
	Ir pieejams sistēmas atjaunošanas plāns. Sistēmas monitorings tiek izmantots Zabbix programmatūru.

	1.7. 
	Pretendents lūdz precizēt, vai ir samērīgi pret reakcijas laiku uzskatīt incidentu pieteikumu, kas tiek pieteikts, piemēram, 30 minūtes pirms darba laika beigām, par pilnvērtīgu reakcijas laika uzsākšanas brīdi, vai arī šādi gadījumi tiek skatīti individuāli, ņemot vērā pieejamos resursus un darba laika ierobežojumus, kā noteikts tehniskās specifikācijas prasībā VISP08.
	Pasūtītājs norāda, ka tā pamata darbības joma ir ārstniecības pakalpojumu sniegšana, kuras īstenošana tiek realizēta nepārtrauktā  veidā (režīmā  24x7). līdz  ar to tam  ir nepieciešams tehniskais  atbalsts  savas pamata darbības informācijas sistēmas nodrošināšanai iespējami  ātrākajā  laikā. Secīgi no pasūtītāja puses reakcija ir  nepieciešama atbilstoši tā  darbības specifikai, nevis piegādātāja noteiktajiem darba laika nosacījumiem.

	1.8.
	Pretendents lūdz precizēt, vai šobrīd Sistēmā tiek nodrošināta tehniskās specifikācijas prasībā PP02 noteikto nosacījumu izpilde, proti, vai rezerves kopēšana tiek veikta bez Sistēmas darbības apturēšanas un vai Sistēmas versiju (tai skaitā komponenšu versiju) nomaiņa tiek realizēta veidā, kas rada iespējami minimālu Sistēmas darbības pārtraukumu?
	Sistēmas rezerves kopēšana notiek bez sistēmas darbības apturēšanas un sistēmas versiju nomaiņa tiek realizēta veidā, kas rada iespējami minimālu sistēmas darbības pārtraukumus.

	1.9.
	Pretendents lūdz precizēt, vai ir veikti slodzes testi, kas apstiprina tehniskās specifikācijas prasībā VP01 noteikto API atbildes laika rādītāju (≤0,2 sekundes pie maksimāli 20 pieprasījumiem sekundē). Lūdzu norādīt, vai ir pieejami testu protokoli un rezultāti, kas apliecina API veiktspējas atbilstību šai prasībai.
	Ir pieejami testa protokoli un rezultāti, kas apliecina API veiktspējas atbilstību norādītajai prasībai. Nepieciešamības gadījumā ir iespējams apskatīt klātienē.

	1.10.
	Papildus lūdzam skaidrot, vai noteiktais API atbildes laika rādītājs ietver arī trešo pušu API atbildes laiku gadījumos, kad API pieprasa un apstrādā ārējos datus, vai arī prasība attiecas tikai uz paša API apstrādes un atbildes laiku neatkarīgi no trešo pušu reakcijas.	
	Noteiktais API atbildes rādītājs neietver trešo pušu API atbildes laiku, prasība attiecas tikai uz paša API apstrādes un atbildes laiku neatkarīgi no trešo pušu reakcijas.

	1.11.
	Pretendents lūdz precizēt, vai esošais risinājums jau nodrošina tehniskās specifikācijas prasībā VP04 noteikto mērogojamību, proti, vai Sistēmas arhitektūra un programmatūras specifika ļauj palielināt apstrādājamo datu apjomu, nodrošinot nepieciešamo tehnisko elementu (serveru, disku masīvu u.tml.) jaudas un kapacitātes palielināšanu bez būtisku Sistēmas pārveides darbu veikšanas?
	Esošais risinājums jau nodrošina tehniskās specifikācijas prasībā VP04.


	1.12.
	Pretendents lūdz precizēt, vai un kad sistēmā ir veikts drošības audits, lai novērtētu tās atbilstību tehniskās specifikācijas prasībai DP04 attiecībā uz aizsardzību pret vismaz 10 izplatītākajiem uzlaušanas paņēmieniem, kā definēts OWASP Top 10. Lūdzu arī norādīt, vai ir pieejami audita ziņojumi un kādi konkrēti drošības pasākumi ir veikti, lai novērstu identificētos riskus.
	Sistēmai drošības audits tika realizēts 2023. gadā,  atbilstoši  OWASP  metodikai, pēc kura tā  laikā  identificētās  nepilnības tika novērstas.

	1.13.
	Pretendents lūdz precizēt, vai Pasūtītāja rīcībā ir noteikts konkrēts formāts, kādā tiek nodota piegāde, tostarp pirmkoda, izpildkoda un konfigurācijas datņu nodošanas process, kā noteikts tehniskās specifikācijas prasībā NFP01?
	Pasūtītāja rīcībā ir noteikts konkrēts formāts kādā tiek nodota piegāde. Tiks papildināta tehniskā specifikācija ar informāciju par piegāžu nodošanas, tostarp pirmkoda, izpildkoda un konfigurācijas datņu nodošanas procesu.

	1.14.
	Lūdzu arī norādīt, vai šobrīd tiek pilnībā ievērotas visas pieteikumā minētās prasības, īpaši attiecībā uz to, vai datu bāzes struktūra ir pilnībā aprakstīta un vai piegādātais kods ir atbilstoši komentēts klašu, procedūru (metožu) un parametru līmenī, kā arī vai dokumentācija tiek nodrošināta gan latviešu, gan angļu valodā?
	Dokumentācija ir pieejama, bet ir konstatētas nepilnības, kas ir pieteiktas esošajam izstrādātājam esošās garantijas ietvaros.

	1.15.
	Pretendents lūdz precizēt, vai sistēmai ir aktuāla administratora rokasgrāmata, kas atbilst tehniskās specifikācijas prasībai NFP06, un vai pēc tās ir iespējams uzstādīt sistēmu no nulles?
	Rokasgrāmata tiek regulāri papildināta.

	1.16.
	Tehniskās specifikācijas prasībā NFP14 ir noteikts, ka Piegādātājam bez papildu samaksas jānovērš nepilnības un ievainojamības, ja tās ir identificētas Pasūtītāja veiktajā vai Pasūtītajā neatkarīgajā drošības novērtējumā - vai šī prasība ir attiecināma tikai uz tām daļām, kuras ir tikušas izstrādātas konkrētā darba uzdevuma ietvaros?
	Pasūtītājs ir izvirzījis attiecīgo prasību, lai norādītu, ka garantētās ikmēneša uzturēšanas ietvaros, par kuru tiek veikta konstanta maksa, vēlas saņemt pakalpojumu, kurā ietilpst visu iespējamo nākotnes drošības auditu ietvaros atklāto drošības nepilnību novēršana, tās klasificējot kā sistēmas kļūdas.  Attiecīgās nākotnes drošības nepilnības ir attiecināmas uz visu Sistēmas apjomu. Pasūtītājs norāda, ka atbilstoši 12.  punktā sniegtajai informācijai, tas pirms diviem gadiem ir veicis pilnvērtīgu drošības auditu, kura laikā identificētās nepilnības ir novērstas. Pasūtītājs apzinās, ka laika periodā, kopš pēdējā audita veikšanas ir notikušas izmaiņas Sistēmas kopējā funkcionalitātē un pasaulē ir atklāti jauni apdraudējumi vektori, vienlaikus vēsturiski veiktais pasākums sniedz noteiktu pārliecību, ka iespējamo drošības apdraudējumu apjomam, kas potenciāli var tikt klāts nākotnes auditos nevajadzētu būt ievērojamam.

	2.
	SIA “Helmes Latvia”

	2.1.
	1. Vispārīgie nosacījumi. Piegādātājs nodrošina (..) uzturēšanu, nodrošinot sistēmā esošo funkcionalitāšu korektu darbību un datu integritāti, kā arī sistēmas Tvaiks 2.0 in-tegrāciju ar citām saistītām informācijas sistēmām. NFP02, Piegādātājs nodrošina ārējo saskarņu emulatorus. KOMENTĀRS. Lai Pretendents var gūt priekšstatu par uzturamo sistēmu un sagatavot atbilstošu piedāvājumu, aicinām Tehniskajā specifikācijā pievienot aprakstu par esošo sistēmu, tai skaitā arhitektūra; esošās funkcionalitātes/moduļi; šobrīd izmantotās infrastruktūras un programmatūras licences; sistēmas, ar kurām šobrīd nodrošināta integrācija; lietotāju skaits un veidi. Vai arī atbalstīt iespēju klātienē apskatīt sistēmu un/vai tās dokumentāciju.
	Tehniskās specifikācijas 2.1. punktā ir norādītas komponentes, no kā ir veidota sistēma. Tehniskā specifikācija tiks papildināta ar informācijas sistēmas arhitektūras shēmu.

	Ņemot vērā, ka sistēmas dokumentācijas ir klasificētas kā ierobežotas pieejamības dokumenti, tie netiks publiskoti iepirkumā, ar tehniskajā specifikācija norādītājiem dokumentiem varēs iepazīties klātienē, iepriekš piesakot Pretendenta pārstāvi un parakstot atbilstošu informācijas neizpaušanas dokumentu.

	2.2.
	UZT01, Sistēmas uzturēšana. Piegādātājs nodrošina Sistēmas vides uzturēšanu. Piegādātājs nodrošina Sistēmas komponenšu jauninājumu piegādi un uzstādīšanu.  2. Sistēmas apraksts. Sistēmas komponentes tiek uzturētas šādās Pasūtītāja vidēs – testa vide, produkcijas vide. UZT05, Sistēmas un tās komponenšu jauninājumu piegāde un uzstādīšana. Piegādātājs nodrošina Sistēmas un Sistēmas komponenšu jauninājumu piegādi, uzstādīšanu un konfigurāciju Pasūtītāja vidē. JAUTĀJUMS – vai un kādā veidā paredzēts Izstrādājam nodrošināt piekļuvi sistēmas produkcijas videi? Ieteicams precizēt tehniskajā specifikācijā to, kā paredzēts dalīt atbildības starp Pasūtītāju un Izpildītāju par laidienu uzstādīšanu Pasūtītāja testa un produkcijas vidēs.
	Pasūtītājam netiks dota piekļuve produkcijas videi. Visus turpmākos Sistēmas labojumus un papildinājums nepieciešams izstrādāt balstoties uz zemāk norādīto GITFLOW, kā arī visa Sistēmas pirmkoda uzglabāšanai jābūt pilnīgā RNPC pārvaldībā.

	TVAIKS 2.0 Sistēmas GITFLOW
Ieviešamais GIT FLOW ar secīgām instrukcijām:
1. Lai uzsāktu kādu no kļūdas (bug) vai izmaiņu pieprasījuma izstrādi (feature) nepieciešams izveidot atsevišķu zaru no main zara ar sekojošu paternu bug-[pieteikuma-sistēmas-nr] vai feature-[pieteikuma-sistēmas-nr];
2. Šajā zarā tiek izstrādātas visas plānotās izmaiņas un veikti lokālie testi uz izstrādātāja datora. Pēc to veikšanas Izstrādātājs veic marge feature/bug zaru ar develop zaru un uzstāda to savā izstrādes vidē. Izstrādātājs var izmantot RPNC GITLAB CI/CD rīkus, lai automatizēti uzstādītu izstrādāto versiju savā testu vidē no develop zara;
3. Pēc veiksmīgiem testiem Izstrādātāj testu vidē Izstrādātājs veic feature/bug zara marge request iekš staging zara, kur marge request apstiprina RPNC atbildīgā persona, izskatot visas izstrādātās izmaiņas un to atbilstību. Pēc marge request apstiprināšanas izmaiņas automātiksi tiek uzstādītas RPNC TVAIKS 2.0 testu vidē izmantojot GITLAB CI/CD rīkus.
4. Pēc veiksmīgiem testiem RPNC testu vidē Izstrādātājs veic feature/bug zara marge request iekš main zara, kur marge request apstiprina RPNC atbildīgā persona, izskatot visas izstrādātās izmaiņas un to atbilstību. Pēc marge request apstiprināšanas izmaiņas automātiksi tiek uzstādītas RPNC TVAIKS 2.0 produkcijas vidē izmantojot GITLAB CI/CD rīkus.
Tiks precizēta tehniskā specifikācija.

	2.3.
	UZT02, Sistēmas koda uzturēšana. Prasība organizē atbalsta dienestu, nodrošinot Pasūtītājam iespēju katru dienu jebkurā diennakts laikā (24/7) telefoniski pieteikt 1. kategorijas problēmas. UZT03, Sistēmas atbilstības nefunkcionālajām prasībām nodrošināšana. Prasība avārijas vai incidenta gadījumā Piegādātājs nodrošina Sistēmas darbības atjaunošanu, kā arī datu integritātes atjaunošanu. JAUTĀJUMS.  Vai Piegādātājam būs piekļuve PROD videi?  Kāds darba režīms ir Pasūtītāja IT administratoriem – vai 24/7?
	1.kategorijas problēmu risināšanai, nepieciešamības gadījumā Piegādātājam tiks nodrošināta piekļuve Produkcijas videi uz problēmas atrisināšanas brīdi, lai nodrošinātu pēc iespējas ātrāku problēmas novēršanu. Pasūtītāja IT administratoriem ir darba režīms 24/7.

	2.4.
	GRN02, Garantijas apgabals: līguma ietvarā izstrādātā funkcionalitāte. NFP01, sadaļa Nodevumu piegādes prasības, prasība Tiek nodrošināta iespēja Pasūtītājam kopēt un bez ierobežojumiem savām vajadzībām lietot, kā arī nepieciešamības gadījumā modificēt, ar Sistēmu saistīto dokumentāciju un Sistēmas izejas kodu, kā arī lasīt un kopēt Sistēmā uzkrāto informāciju. KOMENTĀRS. Industrijas labā prakse paredz, ka Izpildītāja garantija neattiecas uz apgabalu, kuram Pasūtītājs ir mainījis izejas kodu, ierosinām veikt izmaiņas spefikācijā.
	Tiks precizēta tehniskā specifikācija - Izpildītāja garantija neattiecas uz apgabalu, kuram Pasūtītājs ir mainījis izejas kodu.

	2.5.
	8. Veiktspējas un mērogojamības prasības. VP01, Sistēmas API pieļaujamais atbildes laiks, VP02 Sistēmas pārskatu sagatavošanas laik  JAUTĀJUMS – vai pareizi saprotam, ka sadaļā minētās prasības VP01 un VP02 ir faktiskie mērījumi, kuri šobrīd izpildās Produkcijas vidē?
	Jā, VP01 un VP02 norādītās prasības ir faktiskie mērījumi,  kuru  izpilde šobrīd tiek  nodrošināta.


	2.6.
	NFP07, Akcepttestēšana, p.6 Piegādātājs nodrošina elektronisko vidi problēmu reģistrēšanai, risināšanas procesa izsekošanai un atgriezeniskās saites nodrošināšanai. Un prasība VISP09 Līguma izpildes ietvarā tehniskā atbalsta, palīdzības un konsultācijas pieteikumi sniedzami, izmantojot sekojošus komunikācijas kanālus – telefoniski, e-pastā, reģistrējot pieteikumu pasūtītāja pieteikumu sistēmā. KOMENTĀRS. Prasības attiecībā uz Pieteikumu sistēmas nodrošinātāju ir pretrunā viena ar otru.
	Tiks precizēta tehniskā specifikācija, lai  nodrošinātu prasības precizitāti.


	3.
	SIA “RGP”

	3.1. 
	Pasūtītāja prasība:

“2.5. Piegādātājs piedāvājuma sagatavošanas laikā izvērtē, vai esošā tehniskā infrastruktūra ir pietiekama, lai nodrošinātu tehniskajā specifikācijā noteikto prasību izpildi.”.

Ierosinājums un pamatojums:

Tehniska infrastruktūra ir nepietiekama tehniskajā specifikācijā noteiktajām prasībām.
	Iepirkuma komisija pieņem zināšanai.

	3.2. 
	Pasūtītāja prasība:

“2.7. Piegādātāja tehniskajam piedāvājumam jābūt saderīgam ar Pasūtītāja esošo infrastruktūru un infrastruktūras licencēm, un infrastruktūras iekārtu un/vai licenču papildu iegāde nav paredzēta.”.

Ierosinājums un pamatojums:

Veicot izvērtēšanu, tiek secināts, ka esošā tehniskā infrastruktūra nav  pietiekama, lai nodrošinātu tehniskajā specifikācijā noteikto prasību izpildi. Lūdzam izņemt tādu punktu, kā 99,5% sistēmas pieejamība vai palielināt resursu apjomu, kā arī izveidot rezerves serverus.
	Iepirkuma komisija pieņem zināšanai.

	3.3.
	Pasūtītāja prasība:

“UZT01 Sistēmas uzturēšanas ietvaros Piegādātājs nodrošina:
· [..];
· atbalstu Sistēmas administratoriem un atbalsta sniedzējiem; [..]”.

Ierosinājums un pamatojums:

Lūgums precizēt, ko sevī ietver atbalsts Sistēmas administratoriem un atbalsta sniedzējiem. Ja ar to domāts neierobežots atbalsts, tad šāda pakalpojuma izmaksas ievērojami palielinās Piegādātāja noradītās projekta izmaksas, jo atbalsta apjoms nav novērtējams un Piegādātājam jābūt gatavam nodrošināt atbalsta resursus pēc nepieciešamības. Uzskatam, ka šāds nosacījums rada lieku un nesamērīgu sadārdzinājumu un tā vietā iespējams saņemt maksas atbalstu pēc nepieciešamības kontrolējot atbalsta izmaksas un apjomu. Piedāvātajam atbalsta pakalpojumu definēt pasūtamo stundu apjomā, lai būtu iespējams iesniegt objektīvu novērtējumu.

	Atbalsts Sistēmas administratoriem un atbalsta sniedzējiem ietver sevī atbalstu jautājumos, kas saistīti ar sistēmas darbību, sistēmas konfigurāciju izmaiņām vai sistēmā izstrādāto funkcionalitāšu darbību.

	3.4.
	Pasūtītāja prasība:

“UZT02 Sistēmas koda uzturēšana 
Sistēmas koda uzturēšanas ietvaros Piegādātājs veic:
· [..];
· organizē atbalsta dienestu, nodrošinot Pasūtītājam iespēju katru dienu jebkurā diennakts laikā (24/7) telefoniski pieteikt 1. kategorijas problēmas, kuras saistītas ar Sistēmas darbību, bloķē vai ievērojami kavē Pasūtītāja darba procesu, un līdz ar to šīm problēmām nepieciešams tūlītējs risinājums. [..]”.

Ierosinājums un pamatojums:

Vai Pasūtītājs ir saskaries ar situācijām, kas liedz sistēmas izmantošanu brīvdienās un vēlās nakts stundās? Arī šāda atbalsta nodrošināšana nozīmētu resursa nodrošināšanu 24/7 režīmā, kas nav ierasta prakse programmatūru uzturētājiem. Piedāvājam šo punktu dzēst vai izcelt atsevišķā pozīcijā ļaujot pilnvērtīgi novērtēt šāda pakalpojuma izmaksas.
	Esošajā sistēmas lietošanas posmā, vēl nav bijis neviens gadījums, kad sistēma nebūtu pieejama brīvdienās vai vēlās nakts stundās.

	3.5.
	Pasūtītāja prasība:

“UZT04 Atbalsta un konsultāciju sniegšana Sistēmas administratoriem un atbalsta speciālistiem
Piegādātājs nodrošina atbalstu Pasūtītājam saistībā ar Sistēmas lietošanu, tai skaitā, bet ne tikai, konsultē Pasūtītāju par Sistēmas lietošanu, sniedz atbildes uz Pasūtītāja jautājumiem [..]”.

Ierosinājums un pamatojums:

Neierobežots atbalsts pakalpojuma izmaksas ievērojami palielinās Piegādātāja noradītās projekta izmaksas, jo atbalsta apjoms nav novērtējams un Piegadātājam jābūt gatavam nodrošināt atbalsta resursus pēc nepieciešamības. Uzskatam, ka šāds nosacījums rada lieku un nesamērīgu sadārdzinājumu un tā vietā iespējams saņemt maksas atbalstu pēc nepieciešamības, kontrolējot atbalsta izmaksas un apjomu. Piedāvātajam atbalsta pakalpojumu definēt pasūtamo stundu apjomā, lai būtu iespējams iesniegt objektīvu novērtējumu.
	Iepirkuma komisija pieņem zināšanai.

	3.6.
	Pasūtītāja prasība:

“VISP05 Piegādātājs pakalpojuma sniegšanas ietvarā nodrošina zemāk norādītu reaģēšanas laiku (reaģēšanas laiks ir laiks, kurā pieteikums  tiek atrisināts vai arī Pasūtītājam tiek paziņots pieteikuma atrisināšanas termiņš), 
1. prioritāte Nr.1 – reaģēšanas laiks 1 (viena) stunda; [..]”.

Ierosinājums un pamatojums:

Vai varat komentēt šāda nosacījuma pamatotību? 1. prioritātes reaģēšanas laiks 1 stundas laikā jebkurā nakts stundā nozīme 24/7 atbalstu gan konsultantu, gan izstrādātāju lomās. Šāda pakalpojuma nodrošināšana radīs ļoti augstu sadārdzinājumu, jo pieprasa nepārtraukta resursa piesaisti viena sadarbības partnera interesēs.

	Pasūtītājs norāda, ka tā pamata darbības joma ir ārstniecības pakalpojumu sniegšana, kuras īstenošana tiek realizēta nepārtrauktā veidā (režīmā 24x7). līdz ar to tam ir nepieciešams tehniskais atbalsts savas pamata darbības informācijas sistēmas nodrošināšanai iespējami ātrākajā laikā. Secīgi no pasūtītāja puses reakcija ir nepieciešama atbilstoši tā darbības specifikai, nevis piegādātāja noteiktajiem darba laika nosacījumiem.

	3.7.
	Pasūtītāja prasība:

“VISP06 Piegādātājs nodrošina šādus pieteikumu atrisināšanas termiņus un kārtību:
prioritāte Nr.1 - termiņš pieteikumu atrisināšanai ir 8 (astoņas) stundas no pieteikšanas brīža. [..]”.

Ierosinājums un pamatojums:

Lūgums precizēt prioritātei Nr.1 - termiņš pieteikumu atrisināšanai no pieteikšanas brīža ir ir 8 (astoņas) stundas vai 8 (astoņas) darba stundas?

	1.prioritātes pieteikumu atrisināšana ir 8 (astoņas stundas), jo slimnīcas darba laiks ir 24/7.

	3.8.
	Pasūtītāja prasība:

“VISP08 Piegādātājs veic pieteikumu apstrādi darbdienās laikā no 8:30 līdz 17:00. Pieteikumi, kas iesniegti darbdienās pēc noteiktā darbalaika vai brīvdienās, vai svētku dienās, uzskatāmi par iesniegtiem nākamajā darbdienā plkst. 8.30.”.

Ierosinājums un pamatojums:

Lūgums precizēt vai  norādītais pieteikumu apstrādes laiks attiecas uz visām VISP06 prasībā norādītām prioritātēm?

Prasībā VISP06 norādīts, ka “Piegādātājs nodrošina šādus pieteikumu atrisināšanas termiņus un kārtību: 1.prioritāte Nr.1 - termiņš pieteikumu atrisināšanai ir 8 (astoņas) stundas no pieteikšanas brīža.”
	Norādītais pieteikuma apstrādes laiks attiecās uz visām VISP06 prasībā norādītajām prioritātēm, izņemot 1.prioritātei.

	3.9.
	Pasūtītāja prasība:

“PP01 Sistēmai tiek nodrošināta 99,5% (deviņdesmit deviņi un piecas desmitdaļas procenti) pieejamība mēnesī, ieskaitot plānotos pārtraukumus [..]”.

Ierosinājums un pamatojums:

Veicot izvērtēšanu, tiek secināts, ka esošā tehniskā infrastruktūra nav pietiekama, lai nodrošinātu tehniskajā specifikācijā noteikto prasību izpildi (kā piem. nepieciešams  palielināt resursu apjomu, kā arī izveidot rezerves serverus, lai nodrošinātu 99,5% pieejamību).
	Iepirkuma komisija pieņem zināšanai.

	3.10.
	Pasūtītāja prasība:

“VP01 Sistēmas API pieļaujamais atbildes laiks (no pieprasījuma saņemšanas līdz atbildei) ir jānodrošina ne lielāks kā 0.2 (nulle komats divas) sekundes ar nosacījumu, ka kopējais meklēšanas pieprasījumu skaits nepārsniedz 20 (divdesmit) pieprasījumus sekundē.”.

Ierosinājums un pamatojums:

Lūdzam komentēt vai sistēmas API interfeiss ir speciāli izstrādāts API interfeiss datu nodošanai/izplatīšanai citām sistēmām?
	Ja pareizi sapratām jautājumu, tad jā, izstrādātie API ir paredzēti datu apmaiņām ar ārējām sistēmām

	3.11.
	Pasūtītāja prasība:

“VP02 Sistēmas pārskatu sagatavošanas laiks nedrīkst pārsniegt 3 (trīs) sekundes ar nosacījumu, ka attiecīgā  pārskata sagatavošana tiek veikta vismaz vienu reizi dienas laikā. [..]”.

Ierosinājums un pamatojums:

Lūgums precizēt kas ir sistēmas pārskats. 
Kā arī  sniegt  detalizētu informāciju par sistēmas pārskatiem, kuriem  sagatavošanas laiks nedrīkst pārsniegt 3 (trīs) sekundes (piem. Ierakstu skaits).

	Sistēmas pārskats ir jebkura sistēmas ekrānforma. Visu sistēmas pārskatu laiks nedrīkst pārsniegt 3 (trīs) sekundes neatkarīgi no attēlotā datu apjoma.

	3.12.
	Pasūtītāja prasība:

“NFP01 [..] Tiek nodrošināta iespēja Pasūtītājam kopēt un bez ierobežojumiem savām vajadzībām lietot, kā arī nepieciešamības gadījumā modificēt, ar Sistēmu saistīto dokumentāciju un Sistēmas izejas kodu, kā arī lasīt un kopēt Sistēmā uzkrāto informāciju. [..]”.

Ierosinājums un pamatojums:
Lūgums precizēt, kādos gadījumos Pasūtītājs plāno sniegt informāciju, ja tiek veiktas modifikācijas Sistēmas izejas kodā?
Vērst uzmanību, ka Pasūtītāja modificēts izejas kods neatbilst Garantijas prasībām (piem. prasībai GRN02). 

	Pasūtītājs informēs Piegādātāju tādos gadījumos, kad tiks veiktas modifikācijas Sistēmas izejas kodā.

	3.13.
	Pasūtītāja prasība:

“NFP02 Piegādātājs nodrošina:
1. vidi (aparatūru, programmatūru, biroja telpas) izstrādes uzdevumu veikšanai;
2. ārējo saskarņu emulatorus, lai veiktu savu programmatūras saskarņu izstrādi neatkarīgi no ārējām informācijas sistēmām gadījumā, ja šādas saskarnes nav iespējams nodrošināt izstrādes vidē.”.
Ierosinājums un pamatojums:
Lūgums sniegt pamatojumu ārējo saskarņu emulatoru nepieciešamībai.
	Gadījumos, kad dažādu iemeslu dēļ, nav pieejami ārējie resursi, lai piegādātājs varētu turpināt izstrādes darbus, piegādātājs nodrošina nepieciešamos ārējo saskarņu emulatorus.

	3.14.
	Pasūtītāja prasība:

“NFP06 Prasības administratora rokasgrāmatai un trešās puses programmatūras dokumentācijai:
1. programmatūras administratora rokasgrāmata ietver tādus aspektus kā Sistēmas instalācija, konfigurēšana, lietotāju administrēšana, Sistēmas rezerves kopiju veikšana, atjaunošana, nepārtrauktības nodrošināšana, regulārie ikdienas uzdevumi (piemēram, audita ierakstu kontrole un arhivēšana), problēmu identificēšana, Sistēmas veiktspējas un kapacitātes monitorēšana u.c.;
2. papildus izstrādātajai programmatūras administratora rokasgrāmatai tiek piegādāta arī trešās puses oriģinālās programmatūras dokumentācija, ja tāda ir iekļauta Sistēmā (kuru jāpiegādā piegādātājam šī projekta ietvaros), piemēram, datu bāzes, lietojumprogrammu servera u.c. iespējamā dokumentācija;
3. Piegādātājs nodrošina administratora rokasgrāmatas detalizāciju tādā līmenī, lai Sistēmas administratori spētu patstāvīgi veikt Sistēmas uzstādīšanas, administrēšanas, uzraudzības un atjaunošanas pasākumus.”.
Ierosinājums un pamatojums:

Lūdzu sniegt precizējumu programmatūras administratora rokasgrāmatas uzskaitījumam, pie nosacījuma, ja pastāv jau esošās sistēmas administratora rokasgrāmata. Ja tiek sagaidīta jaunas rokasgrāmatas izstrāde, tad lūdzam to izdalīt, ka atsevišķu maksas pozīciju kurai varam izteikt cenu piedāvājumu.
	Piegādātājs nodrošina administratora rokasgrāmatas detalizāciju tādā līmenī, lai Sistēmas administratori spētu patstāvīgi veikt Sistēmas uzstādīšanas, administrēšanas, uzraudzības un atjaunošanas pasākumus. Jaunu rokasgrāmatu veidot nav nepieciešams.

	3.15.
	Pasūtītāja prasība:

“NFP10 Darbu realizācijas laikā Piegādātājs nodrošina kvalitātes pārvaldības procesu, lai nodrošinātu prasībām atbilstoša programmprodukta un dokumentācijas izstrādi un piegādi.”.

Ierosinājums un pamatojums:

Lūgums precizēt, ko sevī ietver kvalitātes pārvaldības process?
	Kvalitātes pārvaldības process ir stratēģiska pieeja sistēmas uzturēšanā un papildus izstrādes procesiem, politikas un procedūru pārvaldībai, kuras mērķis ir nodrošināt, lai sniegtais pakalpojums atbilstu klientu prasībām un normatīvajām prasībām.

	3.16.
	Pasūtītāja prasība:

“GRN01 [..] konsultācijas un tehniskā atbalsta pakalpojumus; [..]”.

Ierosinājums un pamatojums:

Neierobežots atbalsts pakalpojuma izmaksas ievērojami palielinās Piegādātāja noradītās projekta izmaksas, jo atbalsta apjoms nav novērtējams un Piegadātājam jābūt gatavam nodrošināt atbalsta resursus pēc nepieciešamības. Uzskatam, ka šāds nosacījums rada lieku un nesamērīgu sadārdzinājumu un tā vietā iespējams saņemt maksas atbalstu pēc nepieciešamības, kontrolējot atbalsta izmaksas un apjomu. Piedāvātajam atbalsta pakalpojumu definēt pasūtamo stundu apjomā, lai būtu iespējams iesniegt objektīvu novērtējumu.
	Iepirkuma komisija pieņem zināšanai.

	3.17.
	Pasūtītāja prasība:

“GRN02 Garantijas apgabals: līguma ietvarā izstrādātā funkcionalitāte.”.

Ierosinājums un pamatojums:

Lūgums precizēt Garantijas apgabalu, gadījumā, kad Pasūtītājs modificē izejas kodu līguma ietvarā izstrādātajā funkcionalitātē (prasība NFP01).

	Izpildītāja garantija neattiecas uz apgabalu, kuram Pasūtītājs ir mainījis izejas kodu.



Iepirkuma komisija izsaka pateicību ieinteresētajam piegādātājam par izteiktiem priekšlikumiem Iepirkumu uzraudzības biroja (IUB) Publikāciju vadības sistēmā (PVS) un Elektroniskā iepirkumu sistēmā publicētās apspriedes laikā. Iepirkuma komisija informē, ka ir veikusi izmaiņas tehniskjā specifikācijā.

